JohanHeinsen/ENO huggingface dataset:
Aarhuus Stifts-Tidende, 1799-07-10
Udenlandsk. Jtalien. Den 17de, 18de og 19de Junii er tilde Keiserliges Fordeel forefaldet en af de vigtigste Fegtninger i Jtalien. General Macdonald, som efter at han den 12te ved Moden havde tilbagetrængt det svage Hohenzollerske Korps, der kun bestod af 5 Batailloner og 6 Eskadroner, rykkede frem med en Armee af 35000 Mand, i forcerte Marscher mod Piacenza, hvor General Ot paa samme Tid og var ankommen med sin svage Division, Fiendens Overmagt bevægede General Ott at trække sig bag ved Tidone, men lod sine Forposter staae for ved Trebbio. Den 17de indtraf og General Melas der med en Deel af den Keiserlige Armee. Næsten paa samme Tid angreb Franskmændene de Keiserliges Forpostkiede, og det syntes som Fienden ville have bemægtiget sig Landeveien til Pavia. General Melas forstærkede strax det Ottske Korps og beordrede det imod Fienden. Paa samme Tid ilede Grev Suwarow og dertil med den russiske Avantgarde og Fienden blev gientagen med et betydeligt Tab dreven tilbage, og maatte ved indtrædende Nat overlade til os den venstre Bredde af Tidone tilligemed Valgpladsen. Om Natten indtraf Resten af de russiske Tropper dertil. Den 18de blev Armeen deelt i 3 Colonner og om Aftenen Kl. 5 blev Fienden angreben. Fegtningen var haardnakket og blodig. Fienden blev kastet tilbage imod Trebbio, og maatte igien overlade os Valgpladsen. Alligevel syntes det dog som Fienden den 19de ville giøre et nyt Angreb, og virkelig havde vore Tropper, (som i 4 Dage ikke havde faaet nogen ordentlig Føde) neppe faaet deres Spise kogt, før Fienden med over 2000 Mand Cavallerie passerede Trebbio, og vandt Hovedlandeveien til Nicolo. General Melas samlede derpaa vores hele Cavallerie, og slog Fienden, med stor Tab tilbage. Den 20de skulle Fienden igien været angreben, men hans store Tab havde saaledes skrækket ham, at han om Natten trak sig tilbage, saa at man om Morgenen kun saae hans Arriergarde paa Veien til Piacenza, hvor Fienden efterlod sig i Saarede og Syge2600 Mand foruden de saarede Generaler, Rusca, Salm, Olivier og Chambray, som bleve gjorde til Fanger. Desforuden er der falden 2000 Fanger i vore Hænder. Man regner ellers at Franskmændene i dette i 3 Dage holdte Slag, skal have havt et Tab af henimod 4000 Mand i Døde og 5000 i Fanger. Paa Keiserlig Side haves omtrent ligesaa mange i Dræbte og Saarede, og 400 bleve gjorte til Fanger, men disse bleve igien udfriede, da man forfulgte Fienden, tilligemed 100 Vogne med røvet Gods. Overresten af Macdonalds Armee retirerer imod Toscana og Bologna, og da Retiraden skal gaae over Biergene ved Parma, saa troer man at der endnu vil falde meget Artillerie i de Keiserliges Hænder. General Macdonald skal af en Ungersk Husar have faaet 2 Hieb i Hovedet. Suwarow har, for at kunde naae General Otts Korps den 17de gjort en Marsch af 15 danske Mile i 24 Timer. Obergeneral Moreau, har paa samme Tid søgt at undsætte Gavi og Novi Tortona, men er af GeneralBellegaarde dreven tilbage til Genua. Russerne har gjort Landgang ved Sinigaglig, nedhugget den derværende franske Besætning og ere derpaa marscherede mod Ancona.
Aarhuus Stifts-Tidende, 1799-07-10
Schweitz. Massens Hovedqvarteer var endnu den 20de Junii ved Bremgarten i Nærheden af Zürch, hvor man daglig venter paa vigtige Optrin. De Keiserlige giør vigtige Fremskridt i Egnen af Lucern, og hvis det lykkes dem at fordrive General Lecoube der, saa vil den franske Armee uden Tvivl blive tvungen til at forlade sin Position paa Albisbierger og ved Reut. Alle Skibe paa Zürcher Søen ere bragte til Zürch, hvor der igien er kommen 400 Schweitzere fra Canton Glaris, til at forstærke den østerrigske Armee.
Aarhuus Stifts-Tidende, 1799-07-10
Frankrig. Revolutionsstødet den 17de Junii, som ved Sieyes Ankomst, synes især at være befordret, hvorved 3 Directeurer og 2 Ministre bleve fortrængte fra deres Pladser og det nedtrykte lovgivende Korps igien blev indsadt i dets Rettigheder, synes nu næsten ganske at være overstridt, saa at alt og faa Dage vil komme i sin gamle Gang. Man synes og virkelig som Pariserne begynde at aande og tale mere frie. De allerede her udgivne 112 forskiellige Dagblade, ere nu formerede med 23 nye, man skriver dristigere, og selv Børsforretningerne udvider sig, ligesom de offentlige Papirer og begynde at stige noget. Garat og Gohier, skal fortrinlig besidde Directeur Sieges Fortroelighed. Elie Treilbard Exdirector Treilhards Broder, som var valgt til Medlem af det 500des Raad, har skreven Raadet til, at han var i Familie med en Emigrant, og hans Valg blev strax erklæret for ugyldig.
Aarhuus Stifts-Tidende, 1799-07-10
Der er nu igien indløben 2 Convoyer fra Nantes og Bordeaux til Brest af 29 og 80 Seil med Munition. Alle vore offentlige Blade ere opfyldte med Beskyldninger mod Newbell som en Mand der har misbrugt den offentlige Magt til Beskyttelse for Pengeforøderne. Hans forhenværende Costega, Merlin, har i sit 21 Maaneders Directeurembede, gjort sig saa forhadt og frygtet, at man i Valenciennes, paa Efterrerning om hans Afsættelse, endog ringede med Klokkerne.
Aarhuus Stifts-Tidende, 1799-07-10
Adskilligt. Keiseren af Rusland har skienket de i sidste versiske Krig fra Derbent til Rusland komne Armenier, foruden de 10,000 Desatiner Land, som de da bleve anviste, endnu 5000 af de dem nærmest beliggende Krongodser, ligesom Gouverneuren af Astracan, skal give dem det til deres Bygninger fornødne Træe. J Egnen af Gammel-Moschara bliver for deres Haandværkere og Handlende bygget en Stad, som faaer Navnet: Det hellige Kors. De i Taurien boende Armenier, er bleven givet en Kirke i Flodosia og Tilladelse at maae nedsætte sig i det gamle Crimm. De erholder 10 Aars Friehed for Skatter; de som boer i Kislar, og dyrker Morbær, træer og spinder Silke, skal være frie for Jndqvartering.
Aarhuus Stifts-Tidende, 1799-07-10
Man siger at saasnart det nye franske Directorium bliver samlet, skal der begyndes paa nye alvorlige Fredsunderhandlinger, og i dette Tilfælde kunde der forventes en bestemt preussisk Erklæring.
Aarhuus Stifts-Tidende, 1799-07-10
Franskmændene bortfører nu fra Chrenbreitstein til Metz, de beste gamle Kanoner, nemlig de saa kaldte Apostler, den bekiendte Fugl Grif og flere Mørsere. Som et Beviis paa den Ødselhed der herskede ved den Jtalienske Armee, anføres: at blot i det ulykkelige Piemont, blev der i 4 Maaneder fortært og bortødslet 10 Millioner i klingende Myndt og 15 Millioner i Papiirpenge foruden de Kostbarheder som fandt tes ved det Sardinske Hof. Biergene omkring Zürch, der før vare bedækkede med Druer og Landhuse, fremviser ikke andet, end Ødelæggelsens Gruesomheder. Paa disse Bierge og i deres fredelige Dale, digtede Naturens behagelige Sanger, den udødelige Salomon Gener, sine uopnaaelige Jdyller.
Aarhuus Stifts-Tidende, 1799-07-10
Det Schweitzer Corps som Engeland vil tage i sin Tieneste skal forstærkes til 20000 Mand.
Aarhuus Stifts-Tidende, 1799-07-10
Til Mayland er fra Parma indbragt 54 Sammensværgere, hvoriblandt Hertugens Skriftefader, som har villet overlevere Hertugen til Franskmændene. J Ferrara er der en stor Jammer blant Jøderne, da de paa Grund af at de vare saa store Tilhængere af de Franske, ere dømte til at istandsætte Citadeller og Erkebiskoppens Pallads.
Aarhuus Stifts-Tidende, 1799-07-10
Præsten Lavater er efter 2de Forhører, igien løsladt af sit Fængsel i Basel.
Aarhuus Stifts-Tidende, 1799-07-10
Bekiendtgiørelser. Et ungt Menneske af god Opdragelse, helst fra Landet, som har lært sit Modersmaal orthografisk, har staaet til Confirmation, og har Lyst til at lære Bogtrykkerkonsten, kan strax blive antaget som Lærling hos Bogtrykker Lund i Aarhuus. Distriets Chirurgus Schæffer er ankommen til Aarhuus og logerer hos S. T. Hr. Kammerraad Nörlem paa det store Torv Et honet Fruentimmer ønsker sig til førstkommende November en Huusholderplads hos et Herskab, i Mangel deraf som Kammerjomfrue eller Huusjomfrue paa et honet Sted. Adresse=Contoiret giver Anviisning. Ved Aaen er et lidet Sted tilkiøbs eller Leie til forste Fløttetid, som er beqvem for en liden Familie, naar man derom henvender sig til Jacob Due i Aarhuus.
Aarhuus Stifts-Tidende, 1799-07-10
Enhver advares herved offentlig, ikke at betroe nogen noget i mit Navn, uden min eller min Kones enten skriftlige eller mundtlige Tilstaaelse, da jeg ikke betaler noget deraf. Aarhuus, den 22de Junii 1799. L. Jørgensen.
Aarhuus Stifts-Tidende, 1799-07-10
Da Forpagtningen er udløben ved Hals Ladegaard beliggende ved Indseglingen til Liimfjorden ved Aalborg, til Mai 1800, saa agter Eieren at stille bemeldte Gaard Gods, Tiender og Skove til offentlig Auction førstkommende den 6te September hos Værthuusholder Sr. Springborg udi Hals Kl. 12 Formiddag til Bortsælgelse enten samlet eller separat. Hovedgaardens Areal bestaaer af Agger=Mark 360 Td. Eng 200 Td. Heede og Fædrift 100 Td. Skoven hvis Grund og Græsning tillige tilhører. Eiendommen . . 900 Td. og hvor Græsningen tilhører Selv-Eierne 1200 Td. Alt dette tilligemed Godset er for sig selv udskiftet. Paa Gaarden holdes 24 Bester, 80 Køer, 100 Faar, er meget beleilig beliggende til sine Producters Afsætning ved Jndseglingen i Liimfjorden, har ypperlig Torveskiær og Jagt af Dyr, Harer, Vild=Sviin, UhrHøns m.v. ligesom og Fiskerie i Liimfjorden, og Strand Rettighed. Gaardens Mark, Skovene, Tienderne, hver Gaard og hvert Huus bliver først separat og siden samlet opraabt, og kan om forlanges de to trediedeele af Kiøbesummen blive staaende i Gaarden. At beskrive Eiendommens videre Herlighed findes ufornøden, men at Lysthavende bedre kan erfares ved at tage samme i Øyesyn. De Lysthavende vilde henvende dem til Skovrideren, paa Stedet, som foreviser Eiendommene og forresten til Eieren paa Bratschou.
Aarhuus Stifts-Tidende, 1799-07-10
Onsdagen den 4de September førstkommende om Formiddagen Kl. 11 bliver paa Oxholms Tingstue, Oxholm Hovedgaard med dens Afgrøde og underliggende Bøndergods bestaaende af 152 Tdr. Hartkorn, Øeland Sogns Kirke og dens Tiende, anseelige Skove og Fiskerie i Liimfjorden ved en eneste Auction bortsolgt enten samlet eller separat. Hoveegaardens Bygning bestaaer af 2de grundmurede Fløie 2 Etage høie, foruden en anseelig Ladegaard. Til Gaarden kan faaes 40 til 50 Tdr. Rug, 36 Tdr. Byg, og 60 Tdr. Havre, og holdes 120 Køer, 16 Bester og 100 Stkr. Faar. Gaarden er ellers beleilig beliggende til Afsætning med sine Producter da den ei har over en fierdedeel Miil til Liimfjorden og 3 Miil til Aalborg. Eiendommene bestaaer for det meste at en Øe. Videre at beskrive Gaard, Gods, og dens Skoves Godhed findes ufornødent da samme ved Eftersyn bedre kan vise sig end beskrives. Liebhaberne vilde eller henvende dem til Forvalteren paa Oxholm som foreviser dem Jordebogen og Eiendommene. Af Leopoldine, en psycologisk Roman, er nu Oversættelsen af 2det og sidste Bind udkommen hos Hr. Hempel i Odense, og kan faaes smukt heftet for 4 Mk. ligesaa bekommes endnu 1ste Bind for 4 Mk. paa Bispe=Contoiret i Aarhuus hos Kier.
Aarhuus Stifts-Tidende, 1799-07-10
Bekiendtgiørelser. Avlsgaarden Brøndumgaard, Aalborg Amt, Sleth, Herred, trefierdedeel Miil fra Løgstøer, beliggende i en behagelig og frugtbar Egn, hvis Hartkorn er Ager og Eng 11 Tdr. 5 Skpr. 2 Fkr., lader Eieren, S. T. Hr. Justitsraad Marcussen til Krastrup, tilligemed samme Gaards Bøndergods i Næsborg, Løgsted og Kornum Sogne, som er Hartkorn 68 Tdr. 2 Skpr. 2 Fkr. nityvendedeel Alb., samt Logsted Sogns Konge- og Kirke-, Korn- og Qvægtiender, med jus vocandi et Patronatus, stille til offentlig Auction paa Krastrup, Tirsdagen den 13de August førstkommende Kl. 11 slet Formiddag, og om antagelig Bud skeer bortsolgt enten samlet eller separat. Til ubekiendte Liebhaberes Efrerretning meldes: at Gaard og Godses Eiendomme ere fortrinlig frugtbare, at paa Gaarden staldes 80 Stkr. Stude, foruden forres 10 a 12 Bester, og græsses lige Antal, at Gaardens Marker med dobbelt Grøvt og Dige ere indhegnede, at Gaarden ligger midt i sin Mark, som ved sammes tilhørende Eng, Kiær og Tørvemoser, ere omgiven, at Godset paa 12 en halv Td. Hartkorn nær, er af Fælledskabet udskiftet, at samme forretter Hoverie efter mindelig Forening, at Tienderne kan oppebæres til Gaarden og ere betydelige, da sammes enkelt Tiendeydende Hartkorn er 160 Tdr., og ikke sielden at der er betalt 10 a 12 Mk. for enkelt Tiende af 1 Td. Hartkorn. Conditionerne bliver favorable og fra 1ste Aug. er at faae til Eftersyn, tilligemed Jordebogen hos Hr. Peder Boreschmidt i Aalborg, Hr. Peder Abel i Randers og Hr. Jnspecteur Nielsen i Wiborg, samt paa Krastrup Skriverstue, hvorfra Eiendommene kan blive foreviste. Skulle Gaarden med sine Eiendomme ikke blive solgt, bliver den med sit Hoverie og Tienderne bortforpagtet ved Auction samme Dag og Sted, efter de da bekiendtgiørende Forpagtnings-Conditioner.
Aarhuus Stifts-Tidende, 1799-07-10
Hovedgaarden Ballegaard, beliggende i Randers Amt. 1 Miil fra Kiøbstæden Mariager, med underliggende Bøndergods, Kirker og Mølle, m.v., bliver ved offentlig Auction paa bemeldte Ballegaard, Fredagen den 16de Aug. førstkommende opraabt til Bortsælgelse, og, om antagelig Bud skeer, da til den Høistbydende bortsolgt med Gaardens Afgrøde. Ballegaards frie Hovedgaards Taxt er Ager og Eng 17 Tdr. 2 Skpr. 1 Fkr. 2 Alb., Bondeskylde Hartkorn 2 Skpr. 1 Fkr. 2 Alb. Falslev og Hemb Kirke Tien ders Matricul 37 Tdr. 3 Skpr. Sognernes Tiendeydende, Hartkorn 190 Tdr. 3 Skpr. trefierdedeel Alb., hvoraf Kirkernes Tiender oppebæres in Natura til Gaarden. Tuus Vandmølle staaer for Mølleskylde Hartkorn 5 Tdr. 2 Skpr. 2 Fkr. Til Ballegaard ere 9 Vange, hvoraf de 5 besaaes, og 4 ligger til Græsning. Den aarlige Udsæd er circa 24 a 26 Tdr. Rug, 18 til 20 Tdr. Byg, 50 a 52 Tdr. Havre, 1 Td. Erter, 3 a 4 Tdr. Boghvede og avles 70 Læs Høe. Paa Gaarden kan forres 8 a 9 Heste, 56 a 60 Køer eller Stude samt 120 stkr. Faar. Til Gaard og Gods er fornøden Skov, samt øvrige Jldingsbrændsel af Træe a., saa og god Jagt af Raadyr, Harer, Agerhøns og andet Fuglevildt, samt Fiskerie i Mariagerfiorden, som omgiver Gaardens Eiendomme paa nordre Side, foruden Karudsedammer tæt ved Gaarden. Bøndergodset som bestaaer af Ager og Engs Hartkorn, circa 84 Tdr., er i god Stand, svarer Skatter og Landgilde uden Restance, er og for største Deelen udskiftet af Fælledskab. Gaardens Avling drives ved Hoverie efter Forening, foruden endeel Huusmænd som efter deres Fæstebreve forretter bestemte Dages Arbeide. Gaardens Bygninger er i god og beboelig Stand foren honet Familie. Jordebogen over Gaard og Gods er til behagelig Eftersyn hos Hr. Hans Christian Hansen i Randers, Hr. Viinhandler Hass i Aalborg, Hr. Tidemann i Wiborg, Hr. Borgemester Sørensen i Haderslev, Hr. Capitain og Amtsforvalter Arntz i Friderichsborg, Hr. Assessor Steenfeldt i Mariager og hos Eieren Madame Hvass paa Ballegaard, som lader Eiendommene forevise for Liebhabere. Auctionen tager sin Begyndelse forbemeldte Dags Formiddag Kl. 10 slet, efter da fremlæggende Conditioner, som bliver saa favorable for Kiøberen som mueligt, og, hvoriblandt disse: at udi Gaard og Gods kan blive staaende en Part af Kiøbesummen paa 1ste Prioritet, om forlanges, og Gaarden med sin Afgrøde, samt Gods og Kirker tiltrædes af Kiøberen, som Eiere, saasnart Budet er approberet. Mariager, den 6te Julii 1799. H. Tetens, Auctions-Directeur.
Aarhuus Stifts-Tidende, 1799-07-10
Underskrevne agter underhaanden at sælge sin Gaard, Mallinggaard kaldet, en Parcel af Schanderborgladegaard. J forløbne Aaringer har af og til været forret og græsset 40 Hoveder, somme Aar flere som færre, ligesom Afgrøden har været til, 30 Faar med deres Lam, 10 a 12 Bester. Høe er avlet 100 a 120 Læs og derover god og ypperlig Torv haves, et Steenkast fra Gaarden. En stor og god fredet Skov, alle store Træer, tæt ved Gaarden, næsten indhegnet med Jorddige. Marken er ligeledes indhegnet med Jord og Steendiger; Engparterne med Bek løb og Jorddiger, desuden haves 2de Skovsparter. Gaardens Bygninger er got Muur og Egetømmer, indrettet til en honet Families Bopæl, med betrukne Værelser. Gaarden ligger midt i Marken ungefær, har 3 Væld Springvande, 2 i Ladegaarden, 1 i Bryggerset. Borger= og Ladegaard ere adskildte ved en Broe, hvorunder løber en Bæk, som med Stakitværk er omgivet. Fiske rettighed haves i Schanderborg Søe af Gieder, Aborrer, Aal og andre Fisk, Karusser i 3 Damme tæt ved Haven og i Mosen. Ved Gaarden er Anlæg til et stort Teglværk, hvis Bonitet er af beste Sort Steen, og ere af samme Materie, som de Steen vare af, hvilke bleve brugte til Schanderborg Slot, hvis Styrke og næsten Uforgiengelig hed, endnu meget let erindres her i Egnen. Med Gaarden kan faaes Kongens og Præstens Anpart Qvægtiende, som falder ved alle Parcellerne af Schanderborgladegaard, Sqvætmølle og sammes mange Afbyggerhuse. Jagt, Sigt, og Sagefaldsrettighed haves til Gaarden. 30 Fag Huus i Marken til Huusfamilier. Markens Bonitet og Godhed er noksom bekiendt, og kan bedre bedømmes ved Øiesyn af Fremmede, end her beskrives. Ved Gaarden haves tvende Aars Giødning, som Tid efter anden er sammen sparet, for at forekomme Ukrud i Sæden, ved ei at bruge frisk Giødning, men af Aare overgiemt. Flecther.
Aarhuus Stifts-Tidende, 1799-07-10
En Deel smukke og gode chirurgiske og medicinske Böger, samt adskillige chirurgiske Instrumenter, er underhaanden at faae tilkiöbs hos M. E., sal. Weise. Aarhuus, den 9de Julii 1799.
Aarhuus Stifts-Tidende, 1799-07-10
Uagtet det ei kan formodes, at der skulle hæfte nogen Gield paa den her i Byen afdøde Frue AroneCathrine Staunings og forhen bortdøde Mand Cancellie Raad og Amtsforvalter Staunings Boe, saa dog i Tilfælde at nogen maatte formeene sig at have nogen Fordring i eller paa dette Boe, blive de hermed i det Kiøbenhavnske Berlingske Aviser og Aarhuus Stifts Tidender trende Gange efter hinanden indkaldede til paa lovlig Maade at anmelde deres havende Krav eller Paastand for os undertegnede Skifteforvaltere inden Skiftets endelige Slutning, som herved berammes at skee her paa Byens Raadstue den 6te November næstkommende om Etermiddagen Kl. 2 slet. Randers, den 9de Julii 1799. J. F. Carøe. S. A. Stadfeldt.
Aarhuus Stifts-Tidende, 1799-07-10
Paa min Reise fra Weile til Horsens den 4de Julii fandtes en med Klæder og noget Linnet tilpakket Kalbeskinds Ransel eller Tornister med en gammel hos bunden sort Hat, i en Grøvt paa Landeveien imellem Bredahl og Hedensted, paa Dragtremmen findes et Merke 5 C. 25. Ligesom den fandtes tilbakket er den naabnet bleven forseglet og i min Giemme, jeg formoder den kan være tabt eller glemt af en Millitair=Commando som samme Dage marscherede igiennem Weile til Veir Arbeide i Fyen. Naar den rette Eiermand imod dette Avertissements Betaling for de Aarhuuser og Odense Aviser melder sig hos mig i Weile kan ovenmeldte der imodtages. Weile, den 5te Julii 1799. Jacobsen, Ritmæster og Escadron Chef.
Aarhuus Stifts-Tidende, 1799-07-10
Den 30te Junii sidst døde Slot Jens af Deiret i TvedsPræstegaard; thi indkaldes i Følge Placaten af 26de October 1792, alle og enhver, som formeener sig at have noget at fordre efter bemeldte Afdøde, at møde hos mig som Skifteforvalter, inden 12 Uger fra Dato, for at legitimere deres havende Krav, da enhver skal vederfares Ret efter Boets Tilstand. Jsgaard, den 6te Julii 1799. Marcussen.
Aarhuus Stifts-Tidende, 1799-07-10
Paa Rugaard kan bekommes 16 a 13 Stkr. NB. at fede Sviin naar Kiøber indfinder sig inden den 19de Julii.
Aarhuus Stifts-Tidende, 1799-07-10
Den Vaaning paa Fiskergade i Aarhuus under No. 252, bestaaende af 6 Fag Huus til Gaden med et lidet Halvtag Huus, Gaardsrum og anden Beqvemmelighed, vel indrettet til Beboelse, der sidst har været beboet af sal. Jens Agerups nu hendøde Enke, er underhaanden, strax at faae tilkiøbs; hvorom kan handles med Kiøbmand Anders Agerup ibidem.
Aarhuus Stifts-Tidende, 1799-07-10
Førstkommende 23de Julii om Formiddagen Kl. 10, lader Hr. Provst Müller ved offentlig Auction i Ormslev Præstegaard bortsælge sin Ud- og Jndboe, bestaaende af Bester, Køer, Qvier, Faar, Sviin, Vogne, Plove, Harver, og andet Gaards=Redskab, af Sølv, Tin, Kobber, Jerntøi, Stavre og smaae Kar, Tønder, Fierdinger, Melkekar, Sengesteder, Sængeklæder, Lagener, Dækketøi og andet Linnet, samt Borde, Stole, Skabe, Skrine a. Thi ville de Lysthavende til bemeldte Tid og Sted behage at indfinde sig, da Conditionerne skal blive dem bekiendtgjorte paa Auctionsstedet. Aarhuus, den 3de Julii 1799. N. K. Bechmann, Provst i Ning Herred.
Aarhuus Stifts-Tidende, 1799-07-10
At jeg nu, ligesom forhen, igien handler og er i Rigtighed med mine Creditorer; det ville jeg ei undlade at melde de Herrer og Damer, som for haver handlet med mig, da jeg forsikrer gode Vahre og billig Betaling, og beder migrekommenderet. Horsens, den 28de Junii 1799. Christian Richter, senior, For en Enke eller anden liden Familie er i den saakaldede Røde Gaard i Wistoft paa Mols nogle Værelser, bestaaende af 2de Stuer, et Kammer, et Spisekammer og et Kiøkken, at faae til Leie til førstkommende Michelsdag, tillige kan ogsaa faaes Forder og Græs til een eller tvende Køer, ifald det forlanges; hvorom kan accorderes med Eieren paa Gaarden. Bang.
Aarhuus Stifts-Tidende, 1799-07-10
De som haver Lotteriesedler under min Collection her i Randers, vilde behage at fornye samme til 4de Classe, forinden den dertil bestemte Tid, og imod tilbagelevering af 3die Classes Lodder; saa er og endnu nogle faa Kiøbelodder til 4de Classe for Lysthavende at bekomme hos Stabell.
Aarhuus Stifts-Tidende, 1799-07-10
Her i Byen er ved Døden afgangen Kiøbmandskarl, Henrich Kohler, hvis efterladte meget ubetydelige Boe, af os Undertegnede som rette Skifteforvaltere er taget under lovlig Behandling, og da nogle af denne Afdødes Arvinger ere fraværende, saa blive disse, saavelsom Boets Creditorer ifølge Placaten af 26de Octbr. 1792. hermed 3de Gange efter hinanden indkaldede udi de Kiøbenhavnske Berlingske Aviser og Aarhuus Stifts Tidender, for at møde eller møde lade ved en Skiftesamling som foretages her paa Raadstuen den 2den Octbr. næstkommende om Eftermiddagen Kl. 2 slet. Randers, den 2den Julii 1799. J. F. Carøe. S. A. Stadfeldt.
Aarhuus Stifts-Tidende, 1799-07-10
At Skiftet efter forrige Borger og Skoemagermester Anders Roum, som her i Byen ved Døden afgik sidste 12te Mai, bliver videre foretaget udi Stervboegaarden, 12te Ugersdagen efter bemeldte Afdøde, den 5te August næstkommende, det vorder herved i Følge Anordningerne offentlig bekiendtgjordt, saavel til de fraværende Arvingers som Creditorers og øvrige Vedkommendes Efterretning, paa det de til samme Til kan møde eller møde lade, deres Partes lovlig at observere og frembringe. Hobroe, den 29de Junii 1799. H. Hjorth, Byefoged og Skifteforvalter.
Aarhuus Stifts-Tidende, 1799-07-10
Førstkommende 17de Julii om Formiddagen Kl. 10, saasnart Hovedgaarden Qvelstrup er bortsolgt, begynder Auctionen over Stervboens betydelige Ind- og Udboe, som bestaaer af Borde, Stole, Speile, Dragkister og andre Kister, Skatoller, Skabe, Sængestæder, og andre Meubler, meest nye og af moderne Facon, tilligemed en stor Deel forarbeidet Sølv, Kobber, Messing, Tin, Jernfang, Porcelain og Steentøi, en Deel særdeles gode Sengeklæder og Linned, som for det meste er nyt, endeel Mands Gangklæder, Ride- og Kiøretøi, 2de Kjørehopper, en nye Postvogn, en Kalæsch, en Kane, nogle Arbeidsvogne, en Deel Gaardsredskaber. m. m. Qvelstrup den 26de Junii 1799.
Aarhuus Stifts-Tidende, 1799-07-10
En Student, som har sine 3 første Examiner, ønsker sig en Jnformator=Plads til førstkommende November, helst paa Landet. Nærmere Underretning faaes hos Conrector Stougaard i Aarhuus.